See ei tule enam kellelegi üllatusena, et paljud inimesed kahetsevad oma surivoodil seda, et ei veetnud piisavalt aega oma perekonnaga, töötasid liiga palju või ei lõbutsenud piisavalt. Haritud ja täiskasvanud inimestena saame aru, et lõppude lõpuks on kõige tähtsamad asjad elus perekond, armastus, tervis ja õnnelikkus. Kuigi me teame seda, laseme oma elul end siiski nendest tõelistest elu väärtustest kaugemale viia. Raha, karjäär, ilusad asjad, uhked autod ja ilusad riided tekitavad meis tunde, nagu oleksime elus midagi saavutanud ja justkui elaks seeläbi head ja täisväärtuslikku elu. Kuid tihti on selle kõige hind kõrge – vahele jäävad täditütre sünnipäevad, laste esinemised, intiimsuhted jne. Lõpuks saabki tööst meie identiteet ja enam ei mäletata, mis tunne on niisama lõõgastuda ja veeta spontaanne nädalavahetus oma perega või rääkida tunde oma armsa emaga. Selleks, et sinu elu selliseks ei muutuks, tuleb endale aeg-ajalt elu tõelisi väärtusi meelde tuletada. Toome sinuni 7 levinumat asja, mida inimesed oma elule tagasi vaadates kõige rohkem kahetsevad.
#000000